Während am Ersten Wöitkriag wachst de Zahl vo de Soidåtn auf üba 40.000 oo, zudem san de Festungsbautn ois Kriagsgfånganalåga gnutzt und drei Lazarett in da Ståd eingrichtet gwen. Des håt a starke Lemsmittelknappheit zua Folge ghåbt. Im  November 1918 is z'Inglståd, wia in Minga vom Kurt Eisner duach an Arbater- und Soidåtnråt vom Båikong vom Rathaus kurzfristig a Räterepublik ausgruafa worn. Mit de Bedingunga vom Friedensvertrag vo Versailles und vo da Reduzierung vo da deitschn Armee und de Rüstungsbeschränkunga stöin de Rüstungsfirma in Inglståd eana Produktion um. Bsundas Erfoig vasprechnd scheint de Herstellung vo Spinnareimaschina duach de "Deitsche Spinnereimaschinenbau AG Inglståd" (Despag), aba de Wöltwiatschaftskrisn vo 1929 fiaht zua ara Reduzierung vo da Belegschãft vo 2.500 auf 500 Arbater.